Document ID: /roh_data/filtered/Billingualer_Corpus_interleaved-de-rm.jsonl.gz/1786

This is a text translated from German to Rumantsch Grischun.
Bundesgericht tritt auf Beschwerde der Regierung zur Nachlasssteuer nicht ein

Das Bundesgericht ist auf eine Beschwerde der Regierung betreffend die Nachlasssteuer nicht eingetreten. Es hielt fest, dass der Kanton zur Beschwerde nicht legitimiert sei.

Auf den 1. Januar 2008 sind in Graubünden die Nachkommen (Kinder, Enkel etc.) von der Nachlasssteuer befreit worden. Für altrechtliche, noch nicht besteuerte Erbvorbezüge hat der Gesetzgeber eine Besteuerung ab dem 1. Januar 2008 vorgesehen. Das Verwaltungsgericht entschied in einem Urteil vom 12. Mai 2009, dass für die Besteuerung der altrechtlichen Erbvorbezüge eine gesetzliche Grundlage fehle.

Nach Ansicht der Regierung widersprach das Urteil des Verwaltungsgerichts dem klaren Willen des Grossen Rates. Hinzu kam, dass dieses Urteil in der Nachlasssteuer zu Ausfällen von rund 30 Mio. Franken führen würde. Die Regierung erhob deshalb gegen dieses Urteil Beschwerde an das Bundesgericht, wohlwissend, dass das Bundesgericht die Legitimation des Kantons verneinen könnte.

Mit Urteil vom 5. Mai 2010 hat das Bundesgericht entschieden, dass die Regierung zur Beschwerde nicht legitimiert sei. Als Folge davon trat das Bundesgericht auf die Beschwerde gar nicht ein und unterliess es, die von der Regierung vorgebrachten Argumente zu prüfen. Das Bundesgericht hat sich damit mit dem Urteil des Verwaltungsgerichts nicht auseindergesetzt. Das von der Regierung angefochtene Urteil ist damit rechtskräftig.

Nach Ansicht des Departementes für Finanzen und Gemeinden gilt es jetzt, den Fraktionsauftrag der FDP umzusetzen. Konkret bedeutet dies, dass im Rahmen der Teilrevision des Steuergesetzes eine gesetzliche Grundlage geschaffen werden soll, damit die bereits bezahlten Nachlasssteuern zurückbezahlt werden können. Der Grosse Rat wird diese Teilrevision in der Oktobersession 2010 behandeln.

Auskunftspersonen:

- Regierungsrat Dr. Martin Schmid, Vorsteher Departement für Finanzen und Gemeinden, Tel. 081 257 32 01

- Urs Hartmann, Vorsteher Steuerverwaltung, Tel. 081 257 33 24

Gremium: Departement für Finanzen und Gemeinden

Quelle: dt Departement für Finanzen und Gemeinden

19.05.2010
Il tribunal federal svizzer n'entra betg en il recurs da la regenza concernent la taglia sin l'ierta

Il tribunal federal svizzer n'è betg entrà en in recurs da la regenza concernent la taglia sin l'ierta. El ha constatà ch'il chantun na saja betg legitimà da far quest recurs.

En il Grischun èn per il 1. da schaner 2008 las descendentas ed ils descendents (uffants, biadias e biadis e.u.v.) vegnids liberads da la taglia sin l'ierta. Per iertas anticipadas tenor il dretg vegl, che n'èn anc betg vegnidas imponidas, ha il legislatur previs ina imposiziun a partir dal 1. da schaner 2008. En sia sentenzia dals 12 da matg 2009 ha la dretgira administrativa decidì ch'i manchia ina basa legala per suttametter las iertas anticipadas a la taglia tenor il dretg vegl.

Tenor la regenza ha la sentenzia da la dretgira administrativa betg tegnì quint da la clera voluntad dal cussegl grond. Vitiers vegniva che questa sentenzia davart la taglia sin l'ierta pudess chaschunar perditas da ca. 30 milliuns francs. Perquai ha la regenza fatg recurs cunter questa sentenzia tar il tribunal federal svizzer, bain savend ch'il tribunal federal pudess eventualmain snegar la legitimaziun dal chantun.

Cun la sentenzia dals 5 da matg 2010 ha il tribunal federal decidì che la regenza na saja betg legitimada da far recurs. Consequentamain n'è il tribunal federal insumma betg entrà en il recurs e n'ha betg examinà ils arguments preschentads da la regenza. En quest cas n'è il tribunal federal betg s'occupà cun la sentenzia da la dretgira administrativa. La sentenzia ch'è vegnida contestada da la regenza è cun quai legalmain valaivla.

Tenor il departament da finanzas e vischnancas vali ussa da realisar l'incumbensa da fracziun da la PLD. Concretamain munta quai ch'i stoppia – en il rom da la revisiun parziala da la lescha da taglia – vegnir creada ina basa legala, per che las taglias sin l'ierta gia pajadas possian puspè vegnir pajadas enavos. Il cussegl grond vegn a tractar questa revisiun parziala en la sessiun d'october 2010.

Infurmaziuns:

- cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

- Urs Hartmann, manader da l'administraziun da taglia, tel. 081 257 33 24

Gremi: departament da finanzas e vischnancas

Funtauna: rg departament da finanzas e vischnancas

19.05.2010